טניס באולימפיאדת פריז (2024)

תחרויות הטניס באולימפיאדת 2024 נערכו בין 27 ביולי ל-4 באוגוסט באצטדיון רולאן גארוס שבפריז, צרפת. בתחרות השתתפו 172 ספורטאים בתחרויות גברים, נשים, זוגות גברים, זוגות נשים וזוגות מעורבים (סך הכל 5 מדליות זהב). בדומה למהדורות קודמות, גם באולימפיאדת פריז נערכו התחרויות בשיטת גביע (המפסיד מודח, המנצח מעפיל לשלב הבא). בטורנירי הגברים והנשים השתתפו 64 מתחרים בשישה סיבובים, בטורנירי הזוגות לגברים ונשים השתתפו 32 זוגות בחמישה סיבובים ובטורניר הזוגות המעורבים התחרו 16 זוגות בארבעה סיבובים. בניגוד לרוב טורנירי הטניס של סבב ה-ATP וסבב ה-WTA, בתחרות האולימפית המפסידים בחצאי הגמר התמודדו זה מול זה במשחק על מדליית הארד. משחקי היחידים התקיימו בשיטת הטוב משלוש מערכות, עם שובר שוויון סטנדרטי (ראשון ל-7 נקודות) בכל מערכה, ובמשחקי הזוגות התקיים שובר שוויון (ראשון ל-10 נקודות) במקום מערכה שלישית. באצטדיון רולאן גארוס שאירח את התחרות מתקיימת מדי שנה אליפות צרפת הפתוחה, ובכך הפכה פריז 2024 לאולימפיאדה הראשונה מאז לונדון 2012 (בה נערכו התחרויות באצטדיוני הטניס בווימבלדון המארחים את אליפות וימבלדון) בה טורניר הטניס במשחקים האולימפיים מתקיים על מגרש גראנד סלאם. זוהי תחרות הטניס האולימפית הראשונה הנערכת על משטח חימר מאז ברצלונה 1992. ההעפלה לתחרויות היחידים באולימפיאדת פריז התבצעה לפי דירוגי ה-ATP וה-WTA ב-10 ביוני 2024, עם הגבלה של עד ארבעה משתתפים לכל ועד אולימפי לאומי. בנוסף, על הטניסאים לעמוד בקריטריונים להשתתפות בגביע דייוויס (לגברים) או גביע בילי ג'ין קינג (לנשים). 56 הראשונים בדירוג העולמי (בכפוף להגבלות) העפילו לטורניר, ובנוסף הובטחו מקומות לנציגי המדינה המארחת (צרפת) ולנציג נוסף מכל יבשת. כרטיסים חופשיים הוענקו לסטאן ואוורינקה משווייץ (שלוש פעמים אלוף טורנירי גראנד סלאם) ולאנדי מארי מהממלכה המאוחדת (שלוש פעמים אלוף טורנירי גראנד סלאם ואלוף אולימפי ב-2012 וב-2016) בגברים ולקרוליין ווזניאקי מדנמרק (אלופת גראנד סלאם) בנשים. בטורנירי הזוגות לגברים ולנשים הוקצו 10 מקומות לעשרת המדורגים ראשונים בדירוג הזוגות, שבוחרים את בן זוגם מאותו ועד אולימפי. המקומות הנותרים הוקצו דרך הדירוג המשולב לזוגות מאותה מדינה, עם עדיפות לשחקני היחידים המובילים. בשני הטורנירים נשמר מקום לזוג מהמארחת צרפת. בטורניר הזוגות המעורבים הורכבו כל הצוותים משחקנים שכבר העפילו לטורנירי היחידים או הזוגות: 15 הזוגות המובילים בדירוג המשולב והמארחת צרפת. בתחרות השתתפו 64 טניסאים, מהם 16 דורגו: סרביה נובאק ג'וקוביץ', זכה בתחרות ספרד קרלוס אלקרס, הפסיד בגמר גרמניה אלכסנדר זברב, הודח ברבע הגמר ספורטאים אינדיבידואלים ניטרליים דנייל מדבדב, הודח בשמינית הגמר אוסטרליה אלכס דה מינאור, פרש נורווגיה קספר רוד, הודח ברבע הגמר ארצות הברית טיילור פריץ, הודח בשמינית הגמר יוון סטפנוס ציציפס, הודח ברבע הגמר ארצות הברית טומי פול, הודח ברבע הגמר צרפת הוגו אומבר, הודח בסיבוב השני איטליה לורנצו מוזטי, זכה במדליית הארד ארגנטינה סבסטיאן באז, הודח בשמינית הגמר קנדה פליקס אוז'ה-אליאסים, הודח בחצי הגמר צרפת ארתור פילס, הודח בסיבוב הראשון צ'ילה אלחנדרו טבילו, הודח בסיבוב הראשון צ'ילה ניקולאס ז'ארי, הודח בסיבוב הראשון בתחרות השתתפו 64 טניסאיות, מהן 16 דורגו: פולין איגה שוויונטק, זכתה במדליית הארד ארצות הברית קוקו גוף, הודחה בשמינית הגמר קזחסטן ילנה ריבאקינה, פרשה איטליה ג'סמין פאוליני, הודחה בשמינית הגמר ארצות הברית ג'סיקה פגולה, הודחה בסיבוב השני הרפובליקה העממית של סין ג'נג צ'ין ון, זכתה בתחרות יוון מריה סקארי, הודחה בשמינית הגמר ארצות הברית דניאל קולינס, פרשה ברבע הגמר צ'כיה ברבורה קרייצ'יקובה, הודחה ברבע הגמר לטביה ילנה אוסטפנקו, הודחה בסיבוב הראשון ארצות הברית אמה נבארו, הודחה בשמינית הגמר אוקראינה מרטה קוסטיוק, הודחה ברבע הגמר קרואטיה דונה וקיץ', הפסידה בגמר ברזיל ביאטריס חדאד מאיה, הודחה בסיבוב השני ספורטאים אינדיבידואלים ניטרליים דיאנה שניידר, הודחה בסיבוב השני קנדה ליילה פרננדס, הודחה בשמינית הגמר צרפת קרולין גרסיה, הודחה בשמינית הגמר פרשה מדיה וקבצים בנושא טניס באולימפיאדת פריז בוויקישיתוף אתר האינטרנט הרשמי של טניס באולימפיאדת פריז (באנגלית) טניס, באתר אולימפיאדת פריז (2024) Men's singles tennis final at Paris 2024 to remain in best-of-three sets format, Inside the Games, ‏2 בינואר 2023 How to qualify for tennis at Paris 2024. The Olympics qualification system explained, הוועד האולימפי הבין-לאומי, ‏12 בדצמבר 2022 Qualification System – Games of the XXXIII Olympiad, הפדרציה הבין-לאומית לטניס Paris 2024 Olympic Tennis Event Qualification System, הפדרציה הבין-לאומית לטניס, ‏17 במאי 2022 טבלת המדליות בטניס, מתוך אתר אולימפיאדת פריז 2024